text: দৈনিক জনকন্ঠ || স্থায়ী দূতাবাস খোলার দাবি
  জনকণ্ঠ ডেস্ক ॥ বাংলাদেশে পর্তুগালের স্থায়ী দূতাবাস না থাকায় কনস্যুলার সেবা পেতে ভারতের নয়াদিল্লীতে অবস্থিত পর্তুগিজ দূতাবাসে যেতে হয় প্রবাসীদের। কিন্তু সেখানে 'ভোগান্তির' অভিযোগ তুলে দীর্ঘদিন ধরে ঢাকায় স্থায়ী দূতাবাস স্থাপনের দাবি করে আসছেন তারা। গত জানুয়ারিতে বাংলাদেশে পর্তুগালের স্থায়ী দূতাবাস প্রতিষ্ঠার দাবি ও কনস্যুলারে 'ভোগান্তির' কথা তুলে ধরে পর্তুগালের পররাষ্ট্রমন্ত্রী আগুস্তো সান্তোস সিলভার সঙ্গে বৈঠক করে প্রবাসী সংগঠন 'বাংলাদেশ কমিউনিটি অব পোর্তো'। পর্তুগালে নিযুক্ত বাংলাদেশের রাষ্ট্রদূত মোঃ রুহুল আলম সিদ্দিকীর উপস্থিতিতে বাংলাদেশ কমিউনিটি অব পোর্তোর সভাপতি শাহ আলম কাজল মন্ত্রীর কাছে দাবিগুলো তুলে ধরেন। সে সময় পররাষ্ট্রমন্ত্রী আগুস্তো সান্তোস সিলভা জানান, বর্তমানে ৭৮ দেশে পর্তুগিজ কনস্যুলার সেবা চালু রয়েছে। -বিডিনিউজ